கேள்வி: பகதூர் சிங் தாகத் குறித்து விரிவாக சொல்லுங்கள்.
பதில்: பகதூர் சிங் தாகத் (''Bahadur Singh Dhakad'') (இறப்பு : 19 செப்டம்பர் 2007) இந்திய அரசியல்வாதி ஆவார். தாகத் இந்தியப் பொதுவுடமைக் கட்சி (மார்க்சிஸ்ட்) மத்தியக் குழு உறுப்பினராகவும், அக்கட்சியின் மத்தியப் பிரதேசம் மாநிலக் குழுச் செயலாளராகவும் இருந்தார். 1968 ஆம் ஆண்டு இந்தியப் பொதுவுடமைக் கட்சி (மார்க்சிஸ்ட்) சேர்ந்தார். மேலும் விவசாயிகளுக்கு இலவச மின்சாரம் இயக்கத்தில் தீவிரமாக செயல்பட்டார். 1986 ஆம் ஆண்டு முதல் 2002 ஆம் ஆண்டு வரை, மத்தியப் பிரதேசம் மாநில விவசாயிகள் சபாவின் பொதுச் செயலாளராக இருந்தார். 1980 ஆம் ஆண்டு அக்கட்சியின் மாநிலக் குழுவுக்குத் தேர்ந்தெடுக்கப்பட்ட இவர், 1987 ஆம் ஆண்டு மாநிலச் செயலக உறுப்பினரானார். 2001 ஆம் ஆண்டு இந்தியப் பொதுவுடமைக் கட்சி (மார்க்சிஸ்ட்) மாநிலக் குழுச் செயலாளராகத் தேர்ந்தெடுக்கப்பட்டார். 17வது கட்சி மாநாட்டில், கட்சியின் மத்திய குழுவிற்கு தேர்ந்தெடுக்கப்பட்டார். 2007 ஆம் ஆண்டு செப்டம்பர் மாதம் 19 ஆம் தேதியன்று குவாலியர் மாரடைப்பு காரணமாக இறந்தார். இவருக்கு மனைவி, இரண்டு மகன்கள் மற்றும் இரண்டு மகள்கள் இருந்தனர். [http://news.oneindia.in/2007/09/20/cpim-leader-dhakad-died-1190268748.html CPI(M) leader Bahadur singh Dhakad dead]